

**REPUBLIKA E SHQIPËRISË**

**MINISTRIA E SHËNDETËSISË DHE MBROJTJES SOCIALE**

**OPERATORI I SHËRBIMEVE TË KUJDESIT SHËNDETËSOR**

**DREJTORIA QENDRORE**

**NJOFTIM PËR PUNËSIM**

**DREJTORIA RAJONALE OSHKSH SHKODER**

**NJESIA VENDORE E KUJDESIT SHENDETESOR SHKODER**

Drejtoria Qendrore e Operatorit të Shërbimeve të Kujdesit Shëndetësor, në mbështetje dhe zbatim të Ligjit nr. 7961, datë 12.07.1995 “Kodi i Punës së Republikës së Shqipërisë”, i ndryshuar, të VKM nr. 419, datë 04.07.2018 “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”, “Rregullores së Brendshme për Mënyrën e Funksionimit dhe Organizimit të Operatorit të Shërbimeve të Kujdesit Shëndetësor” miratuar me Urdhër nr. 18, datë 17.01.2019 të Ministrit të Shëndetësisë dhe Mbrojtjes Sociale si dhe në zbatim të Udhëzim nr. 206, datë 09.04.2024 “Për procedurat e punësimit, emërimit, pezullimit, lirimit dhe të disiplinës të punonjësve të administratës në DQOSHKSH, DROSHKSH, NJVKSH dhe Drejtoritë e Shërbimit Spitalor në varësi të OSHKSH-së.”, njofton shpalljen e 2 (dy) vendeve të lira në pozicionin si vijon:

**DREJTORIA RAJONALE OSHKSH SHKODER**

**NJESIA VENDORE E KUJDESIT SHENDETESOR SHKODER**

**SEKTORI I SHERBIMEVE TE KUJDESIT TE SHENDETIT PARESOR**

**Pozicioni: Specialist Infermier – 2 (dy) punonjës**

*Arsimi:*

Arsim i Lartë, diplome ne Infermieri. Diplomat të cilat janë marrë jashtë vendit, duhet të jenë njohur paraprakisht pranë institucionit përgjegjës për njehsimin e diplomave, sipas legjislacionit në fuqi.

*Përvoja:*

Preferohet të ketë përvoja të mëparëshme pune në këtë fushë.

*Njohuri dhe aftësi:*

Të ketë njohuri shumë të mira kompujterike në programet e paketës Mocrosoft Office. Të jetë i komunikueshëm dhe i aftë të punojë në grup. Të jetë i aftë të përmbushë me korrektësi dhe në kohë detyrat e ngarkuara.

**Personat e interesuar duhet të dorëzojnë CV dhe dokumentacionin përkatës si vijon:**

Kërkesë për punësim;

Jetëshkrimin e kandidatit (CV);

Fotokopje të letërnjoftimit (ID) ( kriter i detyrueshëm për kualifikim);

Fotokopje të librezës së punës (fotokopje e plotë e saj) (nëse ka)

Diploma e shkollës (kopje e noterizuar)

Listë notash (kopje e noterizuar)

Për kandidatët që kanë studiuar jashtë vendit, diploma e tyra duhët të jetë e njohur nga Ministria e Arsimit dhe Sportit.

Leje e Ushtrimit te Profesionti (kopje e noterizuar)

Dëshmi të njohjes së gjuhës/ve të huaja

Trajnime dhe dëshmi të tjera kualifikimesh që lidhen me fushën

Studime shtesë (master profesional/shkencor/diplomë shtesë...) (kopje e noterizuar)

Vërtetim dëshmie penaliteti.

Raport mjeko-ligjor për aftësinë në punë i tre muajve të fundit (kriter i detyrueshëm për kualifikim në momentin e fillimit të detyrës).

Vertetim nga Gjykata e Rrethit

Vertetim nga Prokuroria e Rrethit.

**Aplikimet pranohen nga data 30.09.2024 deri më datë 07.10.2024, përfshirë të dyja këto data.**

Depozitimi i aplikimeve do të bëhet pranë njësisë së menaxhimit të burimeve njerëzore, që luan rolin e sekretariatit teknik, pranë insitucionit që ka kërkuar publikim e vendit vakant, sipas një formati i cili parashkruan të gjithë dokumentacionin në dosje të aplikantit dhe firmoset nga specialisti që merr në dorëzim kërkesën dhe aplikanti.

**Procesi i rekrutimit përmban tre faza vlerësimi nga Komisioni i Vlerësimit:**

1.Vlerësimi i dosjes (deri në 30 pikë)

2.Vlerësimi me shkrim (deri në 40 pikë)

3.Vlerësimi i intervistës së strukturuar (deri në 30 pikë)

Skema e vlerësimit të dosjes së kandidatëve, përcaktohet në shtojcën nr. 1, bashkëlidhur dhe pjesë përbërëse e këtij udhëzimi.

Kandidati/ët do të konsiderohen të kualifikuar në rast se kalojnë kufirin minimal të pikëve:

a) për pozicionin specialist: 50 e më shumë pikë;

b) për pozicionin përgjegjës/drejtor 60 e më shumë pikë.

Në përfundim të tre fazave, shumatorja e pikëve (100 pikë) përcakton listën e fituesve sipas renditjes.

Pas përfundimit të afatit të aplikimit, Komisioni i Vlerësimit shqytron paraprakisht dosjet e kandidatëve duke kaluar për fazat e mëtejshme kanditatët të cilat përmbushin kriteret e përcaktuara.

Testimi me shkrim dhe intervista e strukturuar me gojë synojnë vlerësimin e njohurive, aftësive dhe cilësive të lidhura me pozicionin për të cilin aplikon kandidati.

**Fushat e njohurive dhe aftësive mbi të cilat do të zhvillohet vlerësimi:**

* Ligji Nr. 10138, datë 11.05.2009 “Për shëndetin publik”, i ndyshuar;
* Ligji Nr. 15/2016 “Për parandalimin dhe luftimin e infeksioneve dhe sëmundjeve infektive”, i ndryshuar;
* Ligji Nr. 9131, datë 08.09.2003, “Për rregullat e etikës në administratën publike”;
* VKM Nr. 848, datë 28.10.2020 “Për standartet, kriteret e procedurat e akreditimit të aktiviteteve të edukimit të vazhdueshëm të profesionistëve të shërbimeve të kujdesit shoqëror, si dhe të ofruesve të tyre”;
* Vendimi Nr. 198 datë 25.08.2022 i Urdhrit të Infermierit në Republikën e Shqipërisë për Miratimin e dokumentit të profileve profesionale.

Kandidatët do të njoftohen në formën e dakortësuar me e-mail personal dhe/ose me sms në numrin e telefonit të vendosur në CV.

Çdo kandidat ka të drejtën për ankimim të procedurës jo më vonë se 48 orë nga shpallja e listës me kandidatët e përzgjedhur. Ankimimi depozitohet me shkrim pranë Institucionit Shëndetësor ku është kryer aplikimi për vendin e lirë të punës.

Sektori i Administrimit të Burimeve Njerëzore është struktura përgjegjëse për ndjekjen dhe zbatimin e procedurave të rekrutimit dhe hartimin dhe arkivimin e dokumentacionit përkatës.

**DREJTORIA E FINANCËS DHE SHËRBIMEVE MBËSHTETËSE**

**SEKTORI I ADMINISTRIMIT TË BURIMEVE NJERËZORE**